Jelgavā, 2019.gada 28.novembrī (prot.Nr.14, 4p.)

**JELGAVAS PILSĒTAS PAŠVALDĪBAS 2019.GADA 28.NOVEMBRA**

**SAISTOŠIE NOTEIKUMI NR.19-25**

**“GROZĪJUMI JELGAVAS PILSĒTAS PAŠVALDĪBAS 2018.GADA 22.MARTA SAISTOŠAJOS NOTEIKUMOS NR.18-8 “PAR SOCIĀLAJIEM PAKALPOJUMIEM JELGAVAS PILSĒTAS PAŠVALDĪBĀ””**

*Sociālo pakalpojumu un sociālās*

 *palīdzības likuma 3.panta trešo daļu,*

*Ministru kabineta 2003.gada 27.maija noteikumu Nr.275 "*[*Sociālās aprūpes un sociālās rehabilitācijas pakalpojumu
samaksas kārtība un kārtība, kādā pakalpojuma izmaksas tiek segtas no pašvaldības budžeta*](https://likumi.lv/ta/id/75481-socialas-aprupes-un-socialas-rehabilitacijas-pakalpojumu-samaksas-kartiba-un-kartiba-kada-pakalpojuma-izmaksas-tiek-segtas-no-p...)*"*[*6.punktu*](https://likumi.lv/ta/id/75481-socialas-aprupes-un-socialas-rehabilitacijas-pakalpojumu-samaksas-kartiba-un-kartiba-kada-pakalpojuma-izmaksas-tiek-segtas-no-p...#p6)

Izdarīt Jelgavas pilsētas pašvaldības 2018.gada 22.marta saistošajos noteikumos Nr.18-8 “Par sociālajiem pakalpojumiem Jelgavas pilsētas pašvaldībā” (Latvijas Vēstnesis, 2018, 74. nr., 2019., 81. nr.) šādus grozījumus:

# Aizstāt 4.9.apakšpunktā skaitli un vārdus “10 (desmit) darbdienu” ar vārdu “mēneša”.

# Papildināt ar 13.14.1apakšpunktu šādā redakcijā:

“13.14.1 Montesori pakalpojums;”.

# Papildināt ar 13.14.2 apakšpunktu šādā redakcijā:

 “13.14.2 lietišķās uzvedības analīzes (ABA) terapijas pakalpojums;”.

# Papildināt ar 5.14.1 apakšnodaļu šādā redakcijā:

 **“5.14.1 Montesori pakalpojums**

93.1 Montesori pakalpojuma mērķis ir veicināt personas attīstību, palīdzēt apgūt sadzīves un pašaprūpes iemaņas, trenēt pašdisciplīnu, koncentrēšanos un gribasspēku personai ar invaliditāti no 2 (divu) līdz 18 (astoņpadsmit) gadu vecumam, iepazīstot personas iedzimtās dotības, apgūto valodu un matemātiski loģisko domāšanu.

93.2 Montesori pakalpojumu nodrošina 93.1 punktā minētajai personai ar invaliditāti, kurai saskaņā ar individuālo sociālās aprūpes vai sociālās rehabilitācijas plānu multidisciplinārā komanda ir noteikusi Montesori pakalpojuma nepieciešamību Deinstitucionalizācijas programmas ietvaros.

93.3 Lai saņemtu Montesori pakalpojumu, personas ar invaliditāti likumiskais pārstāvis iesniedz JSLP iesniegumu un šādus dokumentus:

93.31. ārstējošā ārsta izsniegtu atzinumu "Izraksts no stacionāra pacienta/ambulatorā pacienta medicīniskās kartes" (veidlapa Nr.027/u) par personas veselības stāvokli un Montesori pakalpojuma nepieciešamību;

93.32. personas ar invaliditāti likumiskā pārstāvja, izņemot vecākus, apliecinājumu par tiesībām pārstāvēt nepilngadīgo personu.

93.4 Montesori pakalpojums ietver 10 (desmit) nodarbības.”.

# Papildināt ar 5.14.2 apakšnodaļu šādā redakcijā:

**“5.14.2 Lietišķās uzvedības analīzes** (**ABA) terapijas pakalpojums**

93.5 lietišķās uzvedības analīzes (ABA) terapijas pakalpojuma (turpmāk – ABA pakalpojums) mērķis ir sniegt atbalstu personai ar invaliditāti no 2 (divu) līdz 18 (astoņpadsmit) gadu vecumam, personas uzvedības korekcijai, komunikācijas prasmju un valodas attīstīšanai.

93.6 ABA pakalpojumu nodrošina 93.5 punktāminētajai personai ar invaliditāti, kurai saskaņā ar individuālo sociālās aprūpes vai sociālās rehabilitācijas plānu multidisciplinārā komanda ir noteikusi ABA pakalpojuma nepieciešamību Deinstitucionalizācijas programmas ietvaros.

93.7 Lai saņemtu ABA pakalpojumu, personas ar invaliditāti likumiskais pārstāvis iesniedz JSLP iesniegumu un šādus dokumentus:

93.71. ārstējošā ārsta izsniegtu atzinumu "Izraksts no stacionāra pacienta/ambulatorā pacienta medicīniskās kartes" (veidlapa Nr.027/u) par personas veselības stāvokli un ABA pakalpojuma nepieciešamību;

93.72. personas ar invaliditāti likumiskā pārstāvja, izņemot vecākus, apliecinājumu par tiesībām pārstāvēt nepilngadīgo personu;

 93.8 ABA pakalpojums ietver 10 (desmit) nodarbības.”.

# Izteikt 101.punktu šādā redakcijā:

“101. Reitterapijas pakalpojumu ir tiesīga saņemt:

101.1. persona ar invaliditāti no 5 (piecu) līdz 18 (astoņpadsmit) gadu vecuma sasniegšanai;

101.2. pilngadīga persona ar invaliditāti.”.

# Papildināt 108.1.apakšpunktu pēc vārda “trūcīgu” ar vārdiem “vai maznodrošinātu”.

# Izteikt 109.punktu šādā redakcija:

“109. Lai saņemtu rehabilitācijas pakalpojumu institūcijā, persona JSLP iesniedz iesniegumu un ārstējošā ārsta izsniegtu atzinumu "Izraksts no stacionāra pacienta/ambulatorā pacienta medicīniskās kartes" (veidlapa Nr.027/u), kurā norādīts personas funkcionālos traucējumus izraisījušās pamatdiagnozes kods, kurš neietilpst valsts apmaksātās sociālās rehabilitācijas programmā, un informācija par medicīnisko kontrindikāciju neesību.”.

# Papildināt ar 110.1 punktu šādā redakcijā:

“110.1 Rehabilitācijas pakalpojums institūcijā netiek nodrošināts, ja zudis tiesiskais pamats to saņemt.”.

# Izteikt 117.1.apakšpunktu šādā redakcijā:

“117.1. pilngadīga persona, kurai ir VDEĀVK atzinums par medicīnisko indikāciju noteikšanu speciāli pielāgotā vieglā automobiļa iegādei un valsts pabalsta saņemšanai transporta izdevumu kompensēšanai personai ar invaliditāti, kurai ir apgrūtināta pārvietošanās;”.

Jelgavas pilsētas domes priekšsēdētājs A.Rāviņš